+

**LĒMUMS**

LIEPĀJĀ

|  |  |  |
| --- | --- | --- |
| 2020.gada 21.maijā |  Nr.217/8(prot. Nr.8, 3.§) | Nr.233  |

Par projektu “Piekrasti raksturojošās dabas

ainavas publiskās ārtelpas attīstības un pieejamības

veicināšana kultūras un tūrisma pakalpojumu

daudzveidošanai Liepājas centra pludmalē”

Pamatojoties uz likuma “Par pašvaldībām” 14.panta otrās daļas 1. un 6.punktu un 15.panta pirmās daļas 1., 2. un 5.punktu, Ministru kabineta 2017.gada 24.oktobra noteikumiem Nr.635 “Darbības programmas “Izaugsme un nodarbinātība” prioritārā virziena “Vides aizsardzības un resursu izmantošanas efektivitāte” 5.5.1.specifiskā atbalsta mērķa “Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus” trešās projektu iesniegumu atlases kārtas “Ieguldījumi kultūras un dabas mantojuma attīstībai nacionālas nozīmes attīstības centru pašvaldībās” īstenošanas noteikumi”, Liepājas pilsētas attīstības programmas 2015.-2020.gadam pielikuma Nr.2.2 “Investīciju plāns 2015.-2020.gadam” projektu unikālais Nr.Pr\_298, pielikuma Nr.2.1. “Rīcību plāns 2015.-2020.gadam” Rīcību 2.2.2.(1.) “Secīgi īstenot Liepājas pludmales un tai piegulošo teritoriju vienota dizaina labiekārtojumu, saskaņā ar Liepājas pilsētas pludmales tematisko plānojumu”, izskatot Liepājas pilsētas domes pastāvīgās Pilsētas attīstības komitejas 2020.gada 14.maija lēmumu (sēdes protokols Nr.5) un pastāvīgās Finanšu komitejas 2020.gada 14.maija lēmumu (sēdes protokols Nr.5), LIEPĀJAS PILSĒTAS DOME

N O L E M J :

1. Atbalstīt projekta “Piekrasti raksturojošās dabas ainavas publiskās ārtelpas attīstības un pieejamības veicināšana kultūras un tūrisma pakalpojumu daudzveidošanai Liepājas centra pludmalē” (turpmāk - Projekts) sagatavošanu un iesniegšanu 5.5.1.specifiskā atbalsta mērķa “Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus” trešās projektu iesniegumu atlases kārtas ietvaros.

2. Apstiprināt Projekta kopējās izmaksas 1 818 906,68 EUR (viens miljons astoņi simti astoņpadsmit tūkstoši deviņi simti seši euro un 68 centi) apmērā, no kurām:

2.1. Projekta attiecināmās izmaksas - 1 466 725,88 EUR, no tām:

2.1.1. Eiropas Reģionālā attīstības fonda finansējums (85%) - 1 246 717,00 EUR;

2.1.2. valsts budžeta dotācija (3,75%) - 55 002,22 EUR;

2.1.3. Liepājas pilsētas pašvaldības līdzfinansējums (11,25%) - 165 006,66 EUR;

2.2. Projekta neattiecināmās izmaksas - 352 180,80 EUR.

3. Nodrošināt Projekta īstenošanai nepieciešamo Liepājas pilsētas pašvaldības līdzfinansējumu Projekta attiecināmo izmaksu segšanai 165 006,66 EUR (viens simts sešdesmit pieci tūkstoši seši euro un 66 centi) apmērā:

3.1. 2021.gadā - 82 503,33 EUR;

3.2. 2022.gadā - 82 503,33 EUR.

4. Nodrošināt Projekta īstenošanai nepieciešamo Liepājas pilsētas pašvaldības līdzfinansējumu Projekta neattiecināmo izmaksu segšanai 352 180,80 EUR (trīs simti piecdesmit divi tūkstoši viens simts astoņdesmit euro un 80 centi) apmērā:

4.1. 2021.gadā - 176 090,40 EUR;

4.2. 2022.gadā - 176 090,40 EUR.

5. Nodrošināt Projekta īstenošanai nepieciešamo Liepājas pilsētas pašvaldības priekšfinansējumu, ņemot vērā avansa maksājumu, Projekta attiecināmo izmaksu segšanai 2022.gadā - 179 673,92 EUR (viens simts septiņdesmit deviņi tūkstoši seši simti septiņdesmit trīs euro 92 centi) apmērā.

6. Noteikt, ka Projekta īstenošanai nepieciešamais Liepājas pilsētas pašvaldības līdzfinansējums un priekšfinansējums var tikt precizēts pēc publiskā iepirkuma rezultātiem.

7. Liepājas pilsētas pašvaldības iestādes “Liepājas pilsētas pašvaldības administrācija” Finanšu pārvaldei plānot Projektam nepieciešamo finansējumu Liepājas pilsētas pašvaldības budžetā, nepieciešamības gadījumā piesaistot kredīta resursus.

8. Paredzēt, ka gadījumā, ja Valsts kases aizņēmums netiks piešķirts pilnā Projektā paredzētajā apjomā, finansējuma daļa, par kuru netiks saņemts Valsts kases aizdevums, tiks finansēta no pašvaldības budžeta līdzekļiem, kas ir nesaistīta ar aizņēmuma līdzekļiem un Eiropas Savienības fondiem.

9. Pilnvarot Liepājas pilsētas pašvaldības izpilddirektoru parakstīt visu ar Projektu saistīto dokumentāciju, tai skaitā Projekta pieteikumu, līgumu ar Centrālo finanšu un līgumu aģentūru, būvdarbu līgumus, sadarbības līgumus, Projekta un tā izpildi pamatojošos dokumentus, atskaites.

10. Liepājas pilsētas domes priekšsēdētāja vietniekam pilsētas attīstības un sadarbības jautājumos kontrolēt lēmuma izpildi.

|  |  |
| --- | --- |
| DOMES PRIEKŠSĒDĒTĀJS | Jānis VILNĪTIS |
| Nosūtāms: | Attīstības pārvaldei, Finanšu pārvaldei, Juridiskajai daļai, Izpilddirektora birojam, Komunālajai pārvaldei |